கேள்வி: அனபேரி பிரபாகர் ராவ் - ஆரம்ப கால வாழ்க்கை பற்றி தகவல் சொல்.
பதில்: ஐதராபாத் இராச்சியம் மாநிலத்தில் (தற்போது தெலங்காணா ) கரீம்நகர் மாவட்டம் உள்ள திம்மாபூர் மண்டலத்தில் உள்ள போலம்பள்ளி கிராமத்தைச் சேர்ந்த தேசுமுக் குடும்பத்தில் 1910 ஆகஸ்ட் 15 ஆம் தேதி வெங்கடேசுவர் ராவ் மற்றும் இராதாபாய் தம்பதிகளுக்கு அனபேரி பிரபாகர் ராவ் பிறந்தார். முன்னதாக ஐதராபாத் நிசாம் எதிராக புரட்சிகர நடவடிக்கைகளில் ஈடுபட்டிருந்த ஒரு இந்து எல்லாப்பு குடும்பத்தில் பிறந்த அனபேரி, இளைஞனாக புரட்சிகர இயக்கங்களைப் படித்தார், அரசின்மை மற்றும் பொதுவுடைமை ஆகியவற்றில் ஈர்க்கப்பட்டார். இவர் நிஜாமுக்கு எதிராக ஏராளமான புரட்சிகர அமைப்புகளின் நடவடிக்கைகளில் ஈடுபட்டார். நிசாமின் கீழ் தெலுங்கர் பேசும் மக்களுக்கு சம உரிமை கோரும் போது அனாபேரி அவர்களின் ஆதரவைப் பெற்றார். இவரது ஆளுமை தெலங்காணாவில் உள்ள இளைஞர்களை தெலுங்கானா சுதந்திரத்திற்காக போராடத் தூண்டியதுடன், தெலங்காணாவில் சமூகவுடைமை எழுச்சியையும் அதிகரித்தது. நிசாம் கல்லூரியில் படிக்கும் போது, மோகன்தாசு கரம்சந்த் காந்தி, பகத் சிங், சுபாஷ் சந்திர போஸ், வல்லபாய் பட்டேல் ஆகியோரின் கொள்கைகளால் ஈர்க்கப்பட்டு, ஒரு மாணவராக நிசாம் எதிர்ப்பு இயக்கத்தில் நுழைந்தார்.